Diari Oficial de la Generalitat Valenciana


Sumari del DOGV 845, del 14-06-1988 (1988/811392)

ORDRE de 8 de març de 1988, de la Conselleria de Cultura, Educació i Ciència, per la qual es convoquen ajudes destinades al manteniment d'Escoles Infantils-Guardaries patrocinades per Ajuntaments i Mancomunitats.
--------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/03/08/(1)/dof/vci/html**

### Dades del document

Número de DOGV
:   845

Data del DOGV
:   14-06-1988

Secció del DOGV
:   DISPOSICIONS GENERALS

Número del document
:   1988/811392


Data del document
:   08-03-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 8 de març de 1988, de la Conselleria de Cultura, Educació i Ciència, per la qual es convoquen ajudes destinades al manteniment d'escoles infantils-guarderies patrocinades per Ajuntaments i Mancomunitats.  
La Conselleria de Cultura, Educació i Ciència, continuant el programa de transformació de les institucions de guarda i cura dels xiquets menors de quatre anys, en Institucions educatives, té el propòsit de subvencionar els Ajuntaments i Mancomunitats que col·laboren en l'assoliment d'aquest objectiu, i contribuir-hi a sufragar les despeses derivades de la prestació d'aquests serveis educatius.  
En el marc del Pla d?Actuacions Coordinades amb les Diputacions Provincials de la Comunitat Valenciana en matèria d'educació, l?Ordre de 21 de desembre de 1987 de la Conselleria de Cultura, Educació i Ciència, en l'Annex V d'Educació, apartat 3 de Promoció d'Escoles Infantils- Guarderies, inclou com activitat la subvenció a aquells Ajuntaments que promouran o ajudaran al manteniment d'Escoles Infantils- Guarderies. També es preveu la creació d'una Comissió Mixta Conselleria- Diputacions que elabore el barem per a la concessió de les ajudes i porte a efecte el seguiment del procés.  
Havent fet una proposta la Comissió per a establir les bases de concessió de subvencions per tal de donar suport al finançament de les Escoles Infantils- Guarderies promogudes per Ajuntaments i Mancomunitats de la Comunitat Valenciana, i segons que disposa l'article 28 de la Llei 1/1988, de 29 de febrer, de Pressuposts de la Generalitat Valenciana per a 1988  
ORDENE:  
Article primer  
Es convoca Concurs Públic per a la concessió d'ajudes als Ajuntaments i Mancomunitats que patrocinen directament o indirectament Escoles Infantils- Guarderies, i escolaritzen xiquets en edats compreses entre 0 i 4 anys.  
S'aproven també les bases per les quals es regeix aquesta convocatòria, incloses com a Annex en aquesta Ordre.  
Article segon  
Les ajudes a què fa referència l'article anterior contribuiran al finançament parcial de la despesa derivada del funcionament i del manteniment de les Escoles Infantils- Guarderies.  
Article tercer  
Les ajudes que regula aquesta Ordre estaran condicionades al crèdit pressupostari disponible en la línia de subvenció codi núm. 408/000/88, del Programa 46.36.377.85 d'Ensenyaments Bàsics, del present exercici econòmic i als requisits següents:  
a) Estar al corrent del pagament a la Seguretat Social de tota la plantilla del Centre.  
b) Estar en possessió de la corresponent Llicència Fiscal.  
DISPOSICIO FINAL  
Aquesta Ordre entrarà en vigor el mateix dia que es publique en el Diari Oficial de la Generalitat Valenciana.  
València, 8 de març de 1988.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
BASES DE LA CONVOCATORIA  
Primera. Concepte de la Subvenció i requisits  
1. L?ajuda s'atorgarà en concepte de subvenció per a contribuir al manteniment de les Escoles Infantils- Guarderies que acolliran xiquets menors de 4 anys.  
2. La capacitat del Centre haurà de ser superior a cinquanta places, llevat que s'acredite que el cens infantil de la localitat o el barri on estiga ubicat el centre quede totalment atés amb un nombre menor de places, cosa que s'acreditarà mitjançant la corresponent certificació de l'Ajuntament respectiu.  
Segona. Sol·licitants  
1. Podran sol·licitar aquestes ajudes les Corporacions Locals que gestionen Escoles Infantils- Guarderies en l?àmbit de la Comunitat Autònoma Valenciana.  
Tercera. Formalització  
Les sol·licituds, d'acord amb el model que es facilitarà en el Servei Territorial de Cultura i Educació corresponent, es dirigiran a la Conselleria de Cultura, Educació i Ciència, Direcció General de Centres i Promoció Educativa.  
La presentació per exemplar duplicat es farà en els Serveis Territorials de Cultura i Educació corresponents o a través de qualssevol de les formes que estableix l'article 66 de la Llei de Procediment Administratiu, en el termini de 30 dies a partir de la publicació en el Diari Oficial de la Generalitat Valenciana.  
Quarta. Documentació  
Amb la sol·licitud s'haurà de presentar la documentació següent:  
1. Fotocòpia de la Llicència Fiscal de la Corporació que sol·licita l'ajuda.  
2. Justificant d'estar al corrent del pagament a la Seguretat Social de tota la plantilla del Centre.  
3. Còpia certificada de l'acord del ple de la Corporació que autoritze la sol·licitud.  
4. Documentació en la qual conste el compromís de la Corporació de coordinar-se amb la Direcció General de Centres i Promoció Educativa en la planificació general que aquesta elabore, així com sotmetre's al control públic mitjançant la presentació del pla de treball per al nou curs, la memòria de l'actual i la justificació econòmica de l'ajuda que es concedesca.  
5. Certificació que acredite que en els pressuposts de la Corporació hi ha una quantitat consignada per al/s Centre/s per al/s qual/s se sol·licita la subvenció, indicant-ne la quantitat, la partida i el concepte en què consta, així com el compromís de no minorar ni anul·lar la consignació.  
6. Entitat bancària i sucursal, el codi d'ambdues i el número de c/c de la Institució corresponent al NIF, en què hauran de transferir-se els fons de la subvenció, si s'escau.  
7. Memòria en què conste:  
a) Fins i objectius del Centre.  
b) Programació general i per edats.  
c) Organització general del centre: distribució de l'alumnat, professorat i altre personal.  
d) Programació d'activitats.  
e) Servei que presta l?Escola Infantil- Guarderia.  
f) Relació i participació familiar.  
g) Plànol d'instal·lacions, indicant-ne els àmbits i les superfícies (es pot fer a mà alçada).  
8. Relació de la plantilla del personal del Centre segons l?imprés que es facilitarà, adjuntant-hi la fotocópia compulsada de la titulació dels responsables de i'aula.  
9. Relació nominal d'alumnes.  
10. Situació econòmica.  
Cinquena. Resolució de l?expedient  
1. Es constitueix una Comissió Interterritorial que la integraran:  
- El Cap del Servei de Promoció Educativa que actuarà com a President.  
- Un representant de la Direcció General d'Ordenació i Innovació Educativa.  
- Els Inspectors responsables d'Escoles Infantils- Guarderies de cada un del Serveis Territorials de Cultura i Educació.  
- Un representant per cada una de les Diputacions Provincials.  
- Un Director d'Escola Infantil- Guarderia de cada un dels Serveis Territorials de Cultura i Educació.  
- Un funcionari de la Direcció General de Centres i Promoció Educativa que actuarà de Secretari de la Comissió.  
. 2. La Comissió Interterritorial, una vegada rebuda la documentació dels Serveis Territorials i examinats els expedients, efectuarà la proposta d'adjudicació o la denegació de les quantitats, tenint en compte els criteris que s'especifiquen en el punt següent, a la vista de la qual cosa, i amb la consulta prèvia amb la Comissió Mixta, prevista amb aquesta finalitat en l?Ordre de 21 de desembre de 1987, la Direcció General de Centres i Promoció Educativa resoldrà.  
3. Per a realitzar la proposta d'adjudicació de subvencions, la Comissió Interterritorial tindrà en compte els criteris següents:  
a) La memòria presentada.  
b) Les característiques i l'adequació de les instal·lacions.  
c) L?agrupament de l'alumnat i la ràtio professor/alumne.  
d) La titulació del personal d'atenció directa a xiquets.  
e) El nombre total d'alumnes matriculats i el nombre de grups d'alumnes.  
f) La situació econòmica familiar i les característiques sòcio-culturals.  
g) L?existéncia en el Centre de programes d'integració d'alumnes d'Educació Especial.  
h) El cens de la població.  
4. En els quinze dies següents a la finalització del termini de sol·licituds, cada Servei Territorial trametrà els expedients informats per la Inspecció Educativa a la Direcció General de Centres i Promoció Educativa de la Conselleria de Cultura, Educació i Ciència.  
Sisena. Justificació de les Subvencions  
Per a la percepció de la subvenció, el beneficiari haurà de justificar-ne la inversió davant la Direcció General de Centres i Promoció Educativa per una quantitat igual o superior a l'ajuda concedida, i mitjançant el procediment que figurarà en les Instruccions que s'adjuntaran a la comunicació de la concessió d?Ajuda.  
En qualsevol cas es tindrà en compte el que estableix l'article 30 de la Llei 1/88, de 29 de febrer, de Pressuposts de la Generalitat Valenciana, per a l'exercici de 1988.  
Setena  
L?incompliment de qualssevol de les condicions establertes en la concessió de la subvenció, així com la formulació incorrecta de les dades sol·licitades, podrà ser causa de revocació o disminució de l?esmentada subvenció.


Còpia Permalink ELI